CELEX: 32010R0156
Language: lt
Date: 2010-02-24 00:00:00
Title: 2010 m. vasario 24 d. Komisijos reglamentas (ES) Nr. 156/2010, kuriuo nustatomas eksporto licencijų išdavimo procentinis dydis, atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas

25.2.2010   
            
            
               LT
            
            
               Europos Sąjungos oficialusis leidinys
            
            
               L 48/11
            
         KOMISIJOS REGLAMENTAS (ES) Nr. 156/2010
   2010 m. vasario 24 d.
   kuriuo nustatomas eksporto licencijų išdavimo procentinis dydis, atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 7e straipsnį kartu su 9 straipsnio 1 dalimi,
   kadangi:
   
               (1)
            
            
               Pagal Reglamento (EB) Nr. 1234/2007 61 straipsnio pirmos pastraipos d punktą cukrus, pagamintas prekybos metais viršijant šio reglamento 56 straipsnyje numatytą kvotą, gali būti eksportuojamas tik neviršijant Komisijos nustatytų kiekybinių normų.
            
         
               (2)
            
            
               Minėtosios normos nustatytos 2010 m. vasario 3 d. Komisijos reglamente (ES) Nr. 94/2010, kuriuo nustatoma 2009–2010 prekybos metų papildoma nekvotinio cukraus eksporto kiekybinė norma (3).
            
         
               (3)
            
            
               Eksporto licencijų paraiškose nurodyti cukraus kiekiai viršija Reglamente (ES) Nr. 94/2010 nustatytą kiekybinę normą. Todėl turėtų būti nustatytas procentinis dydis, taikomas nuo 2010 m. vasario 15 d. iki 2010 m. vasario 19 d. pateiktose paraiškose nurodytiems kiekiams. Visos po 2010 m. vasario 22 d. pateiktos cukraus eksporto licencijų paraiškos turėtų būti atmestos, o eksporto licencijų paraiškų teikimas turėtų būti sustabdytas,
            
         PRIĖMĖ ŠĮ REGLAMENTĄ:
   1 straipsnis
   1.   Nekvotinio cukraus eksporto licencijos, kurių paraiškos buvo pateiktos nuo 2010 m. vasario 15 d. iki 2010 m. vasario 19 d., išduodamos prašomiems kiekiams juos padauginus iš procentinio dydžio, kuris yra 38,647912 %.
   2.   Nekvotinio cukraus eksporto licencijų paraiškos, pateiktos 2010 m. vasario 22, 23, 24, 25, ir 26 dienomis, yra atmetamos.
   3.   Nekvotinio cukraus eksporto licencijų paraiškų teikimas sustabdomas nuo 2010 m. kovo 1 d. iki 2010 m. rugsėjo 30 d.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. vasario 24 d.
      
         
            Komisijos vardu, Pirmininko vardu
         
         Jean-Luc DEMARTY
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 178, 2006 7 1, p. 24.
   
      (3)  OL L 32, 2010 2 4, p. 2.